
Αρ. Φύλλου 38 
22 Φεβρουαρίοι^-19Β6^ 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

50. Ίδρυση Εργαστηρίων σε τμήματα του Πανεπιστη¬ 

μίου Θεσσαλίας. 

51. Ίδρυση Εργαστηρίων στο Τμήμα Φαρμακευτικής 

της Σχολής Επιστημών Υγείας του Πανεπιστη¬ 
μίου Πατρών και καθορισμός του εσωτερικού 
τους κανονισμού. 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 50 
Ίδρυση Εργαστηρίων σε τμήματα του Πανεπιστημίου 
Θεσσαλίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και 7 παρ. 5 του Ν. 1268/1982 
(Α' 87) όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/1983 (Α' 173). 

β) Του άρθρου 19 παρ. 2 του Ν. 1735/1987 (Α' 195). 

γ) Του άρθρου 29Α του Ν. 1558/1985 (Α' 137) όπως 
αυτό προσετέθη με το άρθρο 27 του Ν. 2081/1992 (Α 
154). 

δ) Του άρθρου 5 παρ. 1 και 9 του Π.Δ. 83/1984 «Ιδρυση 
Πανεπιστημίου Αιγαίου, Ιονίου Πανεπιστημίου και Πανεπι¬ 
στημίου Θεσσαλίας (Α'31). 

2. Τη γνώμη του Τμήματος Γεωπονίας Φυτικής και Ζωι¬ 
κής Παραγωγής (συνεδριάσεις 9η/19.1.1994 και 14η/ 
9.3.1994) και της Διοικούσας Επιτροπής του Πανρπιστη- 
μίου Θεσσαλίας (συνεδριάσεις 128η/21.12.1991, 151/ 
27.7.1993, 160η/25.2.1994 και 162η/1.4.1994). 

3. Το γεγονός ότι από τις διατάξεις του παρόντος προ- 
καλείται ετησίως δαπάνη δέκα πέντε εκατομμυρίων δρχ. 
(15.000.000) σε βάρος του προϋπολογισμού του πανεπι¬ 
στημίου Θεσσαλίας. Για το 1994 δεν θα υπάρχει επιβά¬ 
ρυνση στον προϋπολογισμό του Πανεπιστημίου καθόσον 
δεν προβλέπεται η ολοκλήρωση των διαδικασιών ίδρυσης 
- οργάνωσης και λειτουργίας των εργαστηρίων. Για το 


έτος 1995 θα υπάρξει σχετική πρόβλεψη στον προϋπολο¬ 
γισμό του πανεπιστημίου Θεσσαλίας σύμφωνα με το 
αριθμ. 987/11.5.1994 έγγραφο του εν λόγω πανεπιστη¬ 
μίου. 

4. Την αριθμ. 547/1994 γνωμοδότηση του Συμβουλίου 
της Επικράτειας με πρόταση των Υπουργών Προεδρίας 
της Κυβέρνησης και Εθνικής Παιδείας και θρησκευμά¬ 
των, αποφασίζουμε: 

Άρθρο 1 

Ίδρυση εργαστηρίων 

1. Στο Τμήμα Γεωπονίας Φυτικής και Ζωικής Παραγω¬ 
γής του Πανεπιστημίου Θεσσαλίας ιδρύονται τα ακόλουθα 
Εργαστήρια. 

α) Εργαστήριο Φυτοπαθολογίας το οποίο καλύπτει δι¬ 
δακτικές και ερευνητικές ανάγκες σε επί μέρους ειδικό¬ 
τητες της Φυτοπαθολογίας όπως, μηκητολογία - βακτη¬ 
ριολογία - ιολογία - καταπολέμηση ασθενειών και μοριακή 
φυτοπαθολογία. Για την εκπλήρωση του σκοπού αυτού 
και την προετοιμασία του φυτοπαθολογικού υλικού για τις 
ασκήσεις των φοιτητών το εργαστήριο στελεχώνεται και 
εξοπλίζεται έτσι ώστε να είναι δυνατή: 

- Η παραγωγή θρεπτικών υποστρωμάτων μικροβίων. 

- Η ανάπτυξη και διατήρηση μικροοργανισμών. 

- Η δημιουργία μουσείου ασθενών φυτών. 

- Η οργάνωση εξειδικευμένης βιβλιοθήκης και 

- Η παραγωγή υλικού για τη διδασκαλία των μαθημάτων 
και των ασκήσεων (σημειώσεις, διαφάνειες κ.α.). 

β) Εργαστήριο Εδαφολογίας το οποίο καλύπτει διδακτι¬ 
κές και ερευνητικές ανάγκες σε γνωστικά αντικείμενα της 
εδαφολογίας όπως, φυσικής και χημείας εδαφών προβλη¬ 
ματικά εδάφη, οργανική ουσία εδαφών, γονιμότητα εδα¬ 
φών, γένεση εδαφών και ταξινόμηση εδαφών. 

γ) Εργαστήριο Γεωργικής Μηχανολογίας το οποίο καλύ¬ 
πτει τις διδακτικές και ερευνητικές ανάγκες σε επί μέρους 
θέματα της γεωργικής μηχανολογίας όπως σχεδιασμού 
και κατασκευής γεωργικού εξοπλισμού και μηχανοποίη¬ 
σης της ελληνικής γεωργίας. 

δ) Εργαστήριο Δενδροκομίας το οποίο καλύπτει διδα¬ 
κτικές και ερευνητικές ανάγκες σε επί μέρους θέματα της 
Δενδροκομίας όπως μορφολογίας καρποφόρων οργάνων, 
μορφολογίας αποφόρων οφθαλμών, μορφολογίας - αύξη¬ 
σης καρπού, ωρίμανσης συγκομιδής, κριτηρίων συλλεκτι¬ 
κής ωριμότητας, κλαδέματος και λίπανσης, εργκατάστα- 

σης οπωρώνων, πολλαπλασιασμού οπωροφόρων δένδρων 
κ.α. 

ε) Εργαστήριο Ωκεανογραφίας το οποίο καλύπτει διδα¬ 
κτικές και ερευνητικές ανάγκες σε γνωστικά αντικείμενα 
της ωκεανογραφίας, όπως πρωτογενής παραγωγή υδρο¬ 
βίων ζωικών οργανισμών (υδατοκαλλιέργειες) με ταυτό¬ 
χρονη διατήρηση του παραγωγικού οικοσυστήματος, και 
προστασία, διαχείριση του θαλάσσιου περιβάλλοντος. 

στ) Εργαστήριο Γεωργικών Κατασκευών και Ελέγχου 
Περιβάλλοντος, το οποίο καλύπτει διδακτικές και ερευνη¬ 
τικές ανάγκες στα εξής γνωστικά αντικείμενα: 

- Κατασκευές, περιβάλλον, εξοπλισμός και ενέργεια 
Αγροτικών κτιρίων, Γεωργικών Εγκαταστάσεων και Εγκα¬ 
ταστάσεων Υδατοκαλλιεργειών. 

- Μηχανική Περιβάλλοντος. 

- Τοπογραφία, Φωτογραμμετρία - Τηλεσκόπηση. 

- Αγροτική οδοποιία, Εδαφομηχανική, Εφαρμοσμένη 
Μηχανική. 

ζ) Εργαστήριο Γεωργικής Υδραυλικής το οποίο καλύπτει 
διδακτικές και ερευνητικές ανάγκες στα γνωστικά αντικεί¬ 
μενα της γεωργικής υδραυλικής, ιδίως δε: 

- Αντοικτοί αγωγοί. 

- Κλειστοί αγωγοί. 

- Εκχειλιστές και μετρητές ροής. 

- Στραγγίσεις. 

- Κίνηση νερού στο έδαφος. 

- Μέθοδος άρδευσης (σε υπαίθριο χώρο). 

- Ποιότητα αρδευτικού νερού. 

η) Εργαστήριο Ζιζανιολογίας το οποίο καλύπτει διδακτι¬ 
κές και ερευνητικές ανάγκες σε θέματα θεωρητικής και 
εφαρμοσμένης ζιζανιολογίας, ιδίως σε: 

- Ζιζάνια και αλληλεπιδράσεις τους με καλλιεργούμενα 
φυτά. 

- Αντιμετώπιση των ζιζανίων για την αύξηση της αποδο- 
τικότητος των καλλιεργειών. 

- Ανάπτυξη συστημάτων ολοκληρωμένης αντιμετώπι¬ 
σης των ζιζανίων στη γεωργία. 

- Τύχη και συμπεριφορά των ζιζανιοκτόνων στο περι¬ 
βάλλον, φυτά, έδαφος, νερό). 

- Προστασία του περιβάλλοντος από τα ζιζανιοκτόνα. 
θ) Εργαστήριο Ορυκτολογίας, Πετρολογίας το οποίο 

καλύπτει διδακτικές και ερευνητικές ανάγκες στα γνω¬ 
στικά αντικείμενα της ορυκτολογίας, - πετρολογίας, ιδίως 
δε: 

- Γεωμετρική κρυσταλλογραφία. 

- Δομή της κρυσταλλικής ύλης. 

- Κρυσταλλοχημεία. 

- Κρυσταλλοφυσική. 

- Άμορφη κατάσταση της ύλης. 

- Μέθοδοι προσδιορισμού των ορυκτών. 

- Συστηματική ορυκτολογία. 

- Συστηματική των πυριγενών πετρωμάτων. 

- Συστηματική των ιζηματογενών πετρωμάτων. 

- Συστηματική των μεταμορφωμένων πετρωμάτων. 

2. Στο Τμήμα Μηχανολόγων Μηχανικών Βιομηχανίας 

του ιδίου Πανεπιστημίου ιδρύονται τα ακόλουθα εργαστή¬ 
ρια: 

α) Εργαστήριο Υλικών το οποίο εξυπηρετεί εκπαιδευτι¬ 
κές και ερευνητικές ανάγκες στα γνωστικά αντικείμενα: 
Χαρακτηρισμός υλικών, μεταλλογνωσία, τριβολογία, τε¬ 
χνική αντοχή, μηχανικές ιδιότητες, διάβρωση, χύτευση, 
συγκολλήσεις, κατεργασία υλικών με Ι_33ΘΓ. 


β) Εργαστήριο Μηχανουργικών Κατεργασιών το οποίο 
εξυπηρετεί εκπαιδευτικές και ερευνητικές ανάγκες στα 
γνωστικά αντικείμενα: Ανάλυση και σύνθεση μηχανικών, 
μηχανολογικός σχεδιασμός, μηχανολογικές κατασκευές, 
σύνθεση και ανάλυση μηχανισμών, ταλαντώσεις και δυνα¬ 
μική μηχανών, τεχνολογία κατεργασιών, εργαλειομηχα- 
νές, μετροτεχνία. 

γ) Εργαστήριο θερμοδυναμικής και θερμικών Μηχανών 
το οποίο εξυπηρετεί εκπαιδευτικές και ερευνητικές ανά¬ 
γκες στα γνωστικά αντικείμενα: θερμοδυναμική, μετά¬ 
δοση θερμότητας, μηχανές εσωτερικής καύσεως, ατμο¬ 
στρόβιλοι, ατμοπαραγωγικές εγκαταστάσεις. 

δ) Εργαστήριο Ρευστομηχανικής και Στροβιλομηχανών 
το οποίο εξυπηρετεί εκπαιδευτικές και ερευνητικές ανά¬ 
γκες στα γνωστικά αντικείμενα: Ρευστομηχανική, αερο¬ 
δυναμική, αντλίες, στροβιλομηχανές, συστήματα προώ¬ 
θησης, περιβαλλοντική ρευστομηχανική, μαθηματικά μο- 
ντέλλα ροών, διαγνωστική ροών με Ι_ 33 θγ. 

ε) Εργαστήριο Φυσικών και Χημικών Διεργασιών το 
οποίο εξυπηρετεί εκπαιδευτικές και ερευνητικές ανάγκες 
στα γνωστικά αντικείμενα: Μεταφορά θερμότητας και μά¬ 
ζας, τεχνική φυσικών και χημικών διεργασιών, συσκευές 
διεργασιών, ψύξη, θέρμανση και κλιματισμός, τεχνολογία 
προστασίας περιβάλλοντος. 

στ) Εργαστήριο Οργάνωσης Παραγωγής το οποίο εξυ¬ 
πηρετεί εκπαιδευτικές και ερευνητικές ανάγκες στα γνω¬ 
στικά αντικείμενα: Εφαρμοσμένη στατιστική, στατιστικός 
ποιοτικός έλεγχος, επιχειρησιακή έρευνα, οργάνωση πα¬ 
ραγωγής, οργάνωση και διοίκηση βιομηχανικών επιχειρή¬ 
σεων, οικονομική επιχειρήσεων, συντήρηση τεχνολογικών 
συστημάτων, εργονομία. 

ζ) Εργαστήριο Ηλεκτρονικών Υπολογιστών το οποίο 
εξυπηρετεί εκπαιδευτικές και ερευνητικές ανάγκες στα 
γνωστικά αντικείμενα: Προγραμματισμός και χρήση ηλε¬ 
κτρονικών υπολογιστών στο βιομηχανικό περιβάλλον, συ¬ 
στήματα πληροφοριών διοίκησης, έμπειρα συστήματα, δί¬ 
κτυα Η/Υ και βάσεων δεδομένων. 

3. Στο Γ ενικό Τμήμα της Σχολής Επιστημών του Ανθρώ¬ 
που του αυτού ως άνω Πανεπιστημίου ιδρύεται το Εργα¬ 
στήριο Κοινωνικών Μελετών και Δημοσκόπησης, το οποίο 
εξυπηρετεί εκπαιδευτικές και ερευνητικές ανάγκες στα 
αντικείμενα, της Κοινωνικής Πολιτικής, της Κοινωνιολο- 
γίας, της Επιστήμης της Αγωγής, του Αστικού του Αγροτι¬ 
κού χώρου της Περιφερειακής Ανάπτυξης, της ανάλυσης 
του κοινωνικού συστήματος, της κοινωνικής αλλαγής και 
των γραφειοκρατικών δομών. Ειδικότερα το εργαστήριο 
αποσκοπεί στη διερεύνηση καίριων κοινωνικών προβλη¬ 
μάτων της περιφέρειας Θεσσαλίας και ιδιαίτερα της πό¬ 
λης του Βόλου. 

Άρθρο 2 

Εσωτερικός Κανονισμός 

Η λειτουργία των εργαστηρίων που αναφέρονται στις 
παρ. 2 και 3 του προηγούμενου άρθρου ορίζεται σύμφωνα 
με τα επόμενα άρθρα. 

Άρθρο 3 
Αποστολή 

Κάθε εργαστήριο έχει ως αποστολή: 
α) Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του οι¬ 
κείου τμήματος στο οποίο ανήκει το εργαστήριο καθώς 

και άλλων Τμημάτων του Πανεπιστημίου Θεσσαλίας στα 
αντικείμενα με τα οποία ασχολείται, όπως αυτά προσδιο¬ 
ρίζονται στο άρθρο 1. 

β) Την ανάπτυξη προγραμμάτων διδασκαλίας και τη διε¬ 
ξαγωγής βασκής και εφαρμοσμένης έρευνας. 

γ) Την συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της ημε¬ 
δαπής ή της αλλοδαπής. 

δ) Την συνεργασία με ερευνητικά εργαστήρια Δημοσίων 
Φορέων, Οργανισμών, Ινστιτούτων και Επιχειρήσεων με 
σκοπό τη βελτίωση της ποιότητας και παραγωγικότη¬ 
τας. 

ε) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσεων 
και εκδόσεων. 

στ) Την παροχή υπηρεσιών κατά τα προβλεπόμενα στο 
Π.Δ. 159/1984 9 (Α' 53). 

Αρθρο 4 
Προσωπικό 

Το προσωπικό κάθε εργαστηρίου απαρτίζεται από μέλη 
Διδακτικού Ερευνητικού Προσωπικού Δ.Ε.Π. του οικείου 
Τμήματος που η ειδικότητά τους σχετίζεται με τα γνω¬ 
στικά αντικείμενα που καλύπτει κάθε εργαστήριο όπως 
αυτά περιγράφονται στο άρθρο 1 του παρόντος διατάγμα¬ 
τος καθώς και από μέλη Ειδικού Διοικητικού - Τεχνικού 
Προσωικού Ε.Δ.Τ.Π. και λοιπό επιστημονικό προσωπικό 
που τοποθετείται σ’ αυτό, σύμφωνα με τις κείμενες διατά¬ 
ξεις. 

Αρθρο 5 

Διοίκηση - Αρμοδιότητες 

1. Κάθε εργαστήριο διευθύνεται από τον διευθυντή που 
είναι μέλος του Διδακτικού Ερευνητικού Προσωπικού 
(Δ.Ε.Π.) και ορίζεται με τη διαδικασία του άρθρου 28 παρ. 
22 του Ν. 2083/1992. 

2. Ο Διευθυντής ασκεί τις αρμοδιότητες που ορίζει το 
άρθρο 7 του Ν. 1268/82 και επί πλέον: 

α) Συντονίζει το διδακτικό (προπτυχιακό - μεταπτυ¬ 
χιακό) και ερευνητικό έργο του εργαστηρίου. 

β) Καταρτίζει και υποβάλλει αρμοδίως το ετήσιο πρό¬ 
γραμμα λειτουργίας του εργαστηρίου και μεριμνά για την 
εφαρμογή του. 

γ) Μεριμνά για την κατανομή των χώρων του εργαστη¬ 
ρίου. 

δ) Μεριμνά για τη στελέχωση του εργαστηρίου με το 
αναγκαίο προσωπικό. 

ε) Μεριμνά για την οικονομική διαχείριση των πόρων του 
εργαστηρίου. 

στ) Υποβάλλει τον ετήσιο απολογισμό των δραστηριοτή¬ 
των του εργαστηρίου. 

ζ) Εισηγείται στη Γενική Συνέλευση του Τμήματος τους 
υπεύθυνους αναλωσίμων υλικών και του κινητού εξοπλι¬ 
σμού και 

η) Υπογράφει κάθε εξερχόμενο έγγραφο και γενικά εί¬ 
ναι υπεύθυνος για την ομαλή λειτουργία του εργαστη¬ 
ρίου. 


Αρθρο 6 
Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου. Το ωράριο εργασίας του προσωπικού είναι αυτό το 
οποίο προβλέπεται για κάθε κατηγορία, σύμφωνα με τις 
διατάξεις του άρθρου 79 παρ. 6 εδ. ια του Ν. 1566/1985 
(Α’ 167), του άρθρου 5 παρ. 3δ του Ν. 2083/1992 (Α 159) 
και τις διατάξεις του Υπαλληλικού Κώδικα. 

2. Ο Διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει απο- 
φασισθεί από το οικείο τμήμα, που καθορίζει μέσα στα 
πλαίσια της αποστολής του εργαστηρίου την προτεραιό¬ 
τητα στη χρησιμοποίηση οργάνων και χώρων σε περί¬ 
πτωση που δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίηση 
οργάνων και υλικών σ’ αυτό την παραμονή των εργαζομέ¬ 
νων (προσωπικού, φοιτητών, επισκεπτών), στους χώρους 
όπου τηρούνται ειδικοί κανόνες ασφαλείας που αποσκο¬ 
πούν στην προφύλαξη της υγείας και αρτιμέλειας των ερ¬ 
γαζομένων καθώς και στην προστασία των οργάνων και 
εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λου ερευνητές που έχουν ειδική επί των οργάνων αυτών 
εκπαίδευση και εξουσιοδότηση. 

Κινητά όργανα και σκεύη, τα οποία παραδίδονται για τη 
διεξαγωγή εργασιών επιστρέφονται, μετά τη χρησιμοποί¬ 
ησή τους, στην κατάσταση που είχαν παραδοθεί. 

5. Με εισήγηση του Διευθυντή στη Γενική Συνέλευση 
του Τμήματος είναι δυνατή η πρόσληψη επιστημόνων σε 
τομείς σχετκούς με τις διδακτικές και ερευνητικές δρα¬ 
στηριότητες του εργαστηρίου σύμφωνα με την κείμενη 
νομοθεσία. 

6. Ο Διευθυντής μπορεί να αναθέτει σε μέλος Ε.Δ.Τ.Π. 
τη διοικητική και γραμματειακή υποστήριξη του εργαστη¬ 
ρίου. 

7. Σβ κάθε εργαστήριο έχουν δικαίωμα εκτέλεσης πει¬ 
ραματικών εργασιών τα μέλη Δ.Ε.Π. του εργαστηρίου 
αποκλειστικά ή σε συνεργασία με άλλα μέλη Δ.Ε.Π. του 
Τμήματος ή άλλους ερευνητές, εφόσον το αντικείμενο 
της έρευνας είναι σχετικό με τις δραστηριότητες του ερ¬ 
γαστηρίου. Για την εκτέλεση πειραματικής εργασίας, από 
ερευνητές, οι οποίοι δεν είναι μέλη του εργαστηρίου, χο¬ 
ρηγείται άδεια ύστερα από σχετική αίτηση, στην οποία 
αναφέρονται: ο σκοπός της εργασίας, το χρονοδιάγραμμά 
της, η χρησιμοποίηση ή μη οργάνων τα οποία διαθέτει το 
εργαστήριο, οι διατάξεις οι οποίες διέπουν την εκτέλεση 
αυτής της πειραματικής εργασίας και ο προϋπολογισμός 
της δαπάνης που απαιτείται. 

Αρθρο 7 
Πόροι 

Πόροι κάθε εργαστηρίου είναι: 

1. Οι πιστώσεις οι οποίες προέρχονται από τις δημόσιες 
επενδύσεις ή τον τακτικό προϋπολογισμό ή την ιδιαιτέρα 
περιουσία του Ιδρύματος και οι οποίες χορηγούνται σύμ¬ 
φωνα με τη διαδικασία που καθορίζουν οι διατάξεις της 
κείμενης νομοθεσίας. 

2. Τα έσοδα από την παροχή υπηρεσιών σύμφωνα με το 
Π.Δ. 159/1984 (Α* 53). 

3. Τα κονδύλια που προέρχονται από τα ιδιαίτερα ερευ¬ 
νητικά προγράμματα. 

4. Οι πιστώσεις από άλλες πηγές όπως: 

α) Ετήσια επιχορήγηση από τακτικό προϋπολογισμό και 
τον προϋπολογισμό δημοσίων επενδύσεων από τα διά¬ 
φορα Υπουργεία της χώρας. 

β) Οι κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από ημεδαπά ή 
αλλοδαπά φυσικά και νομικά πρόσωπα προς το Πανεπι¬ 
στήμιο Θεσσαλίας, για τους σκοπούς του εργαστηρίου 
εφόσον δεν τίθενται όροι που αντιβαίνουν στο σκοπό του 
εργαστηρίου και του Πανεπιστημίου Θεσσαλίας. 

Αρθρο 8 

Τηρούμενα Βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

- Πρωτόκολλο εισερχόμενης - εξερχόμενης αλληλο¬ 
γραφίας. 

- Βαθμολόγιο φοιτητών. 

- Βιβλίο περιουσιακών στοιχείων. . 

- Φάκελλος οικονομικών στοιχείων κάθε έτους. 

- Κατάλογος επιστημονικών βιβλίων, περιοδικών και 
οργάνων. 

- Αρχείο ερευνητικών προγραμμάτων. 

- Βιβλίο μεταβολών προσωπικού. 

Κάθε άλλο βιβλίο ή στοιχείο που κρίνεται απαραί¬ 
τητο. 


Αρθρο 9 

Χώρος εγκατάστασης 

Χώροι κάθε εργαστηρίου είναι οι χώροι που παραχωρού- 
νται για τη διεξαγωγή του έργου τους και ειδικότερα οι χώ¬ 
ροι των ειδικών εγκαταστάσεων με τα όργανα και το λοιπό 
τεχνικό εξοπλισμό για τη διενέργεια της έρευνας και των 
εργαστηριακών ασκήσεων. Στο χώρο εγκατάστασης 
υπάρχει πινακίδα με τον τίτλο του εργαστηρίου και το ονο¬ 
ματεπώνυμο του Διευθυντή. 

Στον Υπουργό Εθνικής Παιδεία και θρησκευμάτων ανα¬ 
θέτουμε τη δημοσίευση και εκτέλεση του παρόντος δια¬ 
τάγματος. 


Αθήνα, 11 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡ/ΤΩΝ 

ΙΩΑΝΝΗΣ ΠΟΤΤΑΚΗΣ ΓΕΩΡΓ. ΠΑΠΑΝΔΡΕΟΥ 


-♦- 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 51 
Ίδρυση Εργαστηρίων στο Τμήμα Φαρμακευτικής της Σχο¬ 
λής Επιστημών Υγείας του Πανεπιστημίου Πατρών και 
καθορισμός του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του 


Ν.1268/82 «Για τη δομή και λειτουργία των Α.Ε.Ι.» (Α 87), 
όπως η τελευταία αυτή διάταξη τροποποιήθηκε με το άρ¬ 
θρο 48 παρ. 2 του Ν. 1404/83 «Δομή και λειτουργία των 
Τεχνολογικών Εκπαιδευτικών Ιδρυμάτων» (Α’ 173). 

2. Τις διατάξεις του άρθρου 29Α του Ν. 1558/1985 
όπως αυτό προσετέθη με το άρθρο 27 του Ν. 2081 /1992 
(Α’ 154). 

3. Τις διατάξεις του άρθρου 19 παρ. 2 του Ν. 1735/ 
1987/ΑΊ95). 

4. Τη γνώμη της Γενικής Συνέλευσης του Τμήματος 
Φαρμακευτικής της Σχολής Επιστημών Υγείας του Πανε¬ 
πιστημίου Πατρών (συνεδριάσεις 82/23.4.1991, 97/ 
1992, 116/10.11.1993). 

5. Το αριθ. Πρωτ. 2559/3.6.1994 έγγραφο του Πανεπι¬ 
στημίου Πατρών με το οποίο βεβαιώνεται ότι από την 
ίδρυση των Εργαστηρίων δεν προκαλείται δαπάνη σε βά¬ 
ρος του προϋπολογισμού του Πανεπιστημίου Πατρών. 

6. Την 588/1994 γνωμοδότηση του Συμβουλίου της 
Επικράτειας, με πρόταση των Υπουργών Προεδρίας της 
Κυβέρνησης και Εθνικής Παιδείας και θρησκευμάτων, 
αποφασίζουμε: 


Αρθρο 1 
Ίδρυση 

Ιδρύονται στο Τμήμα Φαρμακευτικής της Σχολής Επι¬ 
στημών Υγείας του Πανεπιστημίου Πατρών τα εξής Εργα¬ 
στήρια: 

α) «Φαρμακευτικής Τεχνολογίας» με αντικείμενο εργα¬ 
σιών: Φαρμακοτεχνικές μορφές διαγνωστικών, θεραπευ¬ 
τικών, καλλυντικών και άλλων φαρμακευτικών προϊόντων, 
για τη νΐνΟ, τοπική ή ΙΝ νΐνο χρήση. Παρασκευή και ιδιό¬ 
τητες, φυσικοχημικός, βιολογικός και ποιοτικός έλεγχος ή 
/ και προδιαγραφές αυτών. Αξιολόγηση του τρόπου με τον 
οποίο η τελική φαρμακοτεχνική μορφή μπορεί να επηρεά¬ 
σει τη δράση των φαρμάκων. Μεθοδολογία και συσκευα- 
σίες αντιδραστηρίων για τη διαπίστωση της παρουσίας ή/ 
και την μέτρηση της ποσότητας ουσιών σε βιολογικά ή 
άλλα δείγματα. 

Παρασκευή ουσιών και αντιδραστηρίων με βιοτεχνολο- 
γικές μεθόδους, μεθοδολογία επισημάνσεων με ιχνηθέ- 
ντες, εφαρμογές και αξιολόγηση αυτών. 

β) «Φαρμακογνωσίας και χημείας Φυσικών Προϊόντων» 
με αντικείμενο εργασιών: 

Την παραλαβή, διαχωρισμό, απομόνωση και ταυτοποί¬ 
ηση φυσικού προϊόντος φαρμακολογικής δράσεως. Τη 
συνθετική παρασκευή, δια χημικών ή/και ενζυμικών μεθό¬ 
δων, βιοδραστικών ενώσεων και τον προσδιορισμό των 
βιολογικών ιδιοτήτων αυτών. Τον σχεδιασμό μέσω Η/Υ μο¬ 
ριακών προτύπων και την προσομοίωση της ενεργούς δια- 
μορφώσεώς των. Τη συνθετική παρασκευή ενώσεων ανα- 
λόγων των φυσικών με προκαθορισμένες δομικές αλλαγές 
και τη μελέτη των σχέσεων δομής - δραστικότητος, με 
απώτερο στόχο τον προσδιορισμό της ενεργούς διαμορ- 
φώσεως και την παραλαβή ουσιών με ειδικές και προκα¬ 
θορισμένες βιολογικές ιδιότητες. 

γ) «Μοριακής Φαρμακολογίας» με αντικείμενο εργα¬ 
σιών: Ερευνητικές φαρμακολογικές μελέτες ουσιών ή πα¬ 
ραγόντων που έχουν ή μπορεί να έχουν θεραπευτικές ή 
διαγνωστικές ιδιότητες. Μελέτες βιολογικών και βιοχημι¬ 
κών συστημάτων (ζώων, ιστών ενζύμων, υποδοχέων, 
κ.λπ.) για την κατανόηση του μηχανισμού δράσης των με¬ 
λετουμένων ουσιών ή παραγόντων ιδιαίτερα στο μοριακό 

επίπεδο, την εξάσκηση των φοιτητών με κατάλληλες ερ¬ 
γαστηριακές ασκήσεις στη Φαρμακολογία και Μοριακή 
Φαρμακολογία. 

δ) «Φαρμακοκινητικής» με αντικείμενο εργασιών: Φυ¬ 
σιολογικούς ή / και Φυσικοχημικούς παράγοντες που κα¬ 
θορίζουν ή επηρεάζουν την ποσότητα δραστικού συστατι¬ 
κού που χρησιμοποιείται για πρόληψη διάγνωση, μετρι- 
σμό, ανακούφιση, θεραπεία ασθενειών ή / και για να αλλά¬ 
ξει σκόπιμα μια δομή ή φυσιολογική λειτουργία του οργα¬ 
νισμού, στην πλευρά του βιολογικού αποτελέσματος ανά 
μονάδα χρόνου μετά τη χορήγηση του ΙΝ νΐνΟ. Μεθοδο¬ 
λογία μέτρησης ή / και διαπίστωσης της παρουσίας ουσιών 
σε βιολογικά ή άλλα δείγματα. Ανάπτυξη ΙΝ νίΤΡΟ τεχνι¬ 
κών ή συστημάτων που μπορεί να αντικαταστήσουν μερι¬ 
κώς ή πλήρως ΙΝ νΐνο μεθόδους που χρησιμοποιούνται 
στη Φαρμακοκινητική. Ανάπτυξη συστημάτων πόυ χρησι¬ 
μοποιούνται για τη μεταφορά δραστικών ουσιών σε όρ¬ 
γανα στόχους, ή / και για σκόπιμη αλλοίωση της φαρμακο- 
κινητικής της. 

ε) «Πυρηνικής Φαρμακευτικής και Ραδιοφαρμακευτι- 
κής» με αντικείμενο εργασιών: Φαρμακοτεχνικές μορφές 
ραδιοδιαγνωστικών, ραδιοθεραπευτικών ή άλλων προϊό¬ 
ντων για ΙΝ νΐνθ, ΙΝ νίΤΗΟ ή άλλη χρήση. Παρασκευή και 
ιδιότητες, φυσικοχημικός, ραδιοβιολογικός, ραδιοχημι- 
κός, ραδιοφαρμακολογικός και ποιοτικός έλεγχος ή / και 
προδιαγραφές αυτών. Μεθοδολογία επισήμανσης ουσιών 
με ραδιοϊσότοπα. Προστασία του οργανισμού από την επί¬ 
δραση των ιοντιζουσών ακτινοβολιών. Παρασκευή δραστι¬ 
κών συστατικών και αντιδραστηρίων με βιοτεχνολογικές 
μεθόδους και αξιολόγηση αυτών. Μεθοδολογία και συ- 
σκευασίες αντιδραστηρίων ραδιοαναλύσεων για τη διαπί¬ 
στωση της παρουσίας ή / και τη μέτρηση της ποσότητας 
ουσιών σε βιολογικά ή άλλα δείγματα. 

στ) Ενόργανης Φαρμακευτικής Ανάλυσης με αντικεί¬ 
μενο εργασιών την ανάλυση φαρμακολογικά ενεργών ου¬ 
σιών και φαρμακευτικών προϊόντων με χρωματογραφικές, 
ηλεκτροχημικές, φασματοσκοπικές και λοιπές μεθόδους 
και μελέτη των φυσικοχημικών ιδιοτήτων αυτών. 

ζ) Φυσικοφαρμακευτικής με αντικείμενο εργασιών τους 
ΙΝ νίΤΒΟ φυσικοφαρμακευτικούς παράγοντες που καθο¬ 
ρίζουν ή επηρεάζουν την τελική φαρμακευτική μορφή με 
την οποία θα χορηγηθεί ένα δραστικό συστατικό για να 
έχει καλύτερη δυνατή θεραπευτική δράση. Ανάπτυξη ΙΝ 
Ν/ΙΤΒΟ τεχνικών συστημάτων που μπορεί να χρησιμοποιη¬ 
θούν για την πρόβλεψη της δράσεως θεραπευτικών ου¬ 
σιών. Ποιοτικός και ποσοτικός προσδιορισμός ή και με¬ 
λέτη των φαρμακοτεχνικών προδιαγραφών διαφόρων 
φαρμακευτικών μορφών. 

Αρθρο 2 

Εσωτερικός Κανονισμός 

Ο εσωτερικός κανονισμός των ιδρυομένων με το προη¬ 
γούμενο άρθρο εργαστηρίων καθώς επίσης και του Εργα¬ 
στηρίου Φαρμακευτικής Χημείας, το οποίο προβλέπεται 
από την Υ.Α. Β1/108/1.2.1983 (Β’'80), καθορίζεται σύμ¬ 
φωνα με τα επόμενα άρθρα. 

Άρθρο 3 

Αποστολή 

Κάθε Εργαστήριο έχει ως αποστολή: 

1. Την κάλυψη των διδακτικών και ερευνητικών ανα¬ 


γκών σε προπτυχικό και μεταπτυχιακό επίπεδο του Τμή¬ 
ματος Φαρμακευτικής καθώς και άλλων Τμημάτων του 
Πανεπιστημίου Πατρών στα αντικείμενα με τα οποία ασχο- 
λείται. 

2. Το σχεδιασμό και την εκτέλεση πειραματικών ερευ¬ 
νητικών προγραμμάτων με σκοπό τη μελέτη και αναζή¬ 
τηση νέων διαγνωστικών και θεραπευτικών ουσιών, προϊό¬ 
ντων, αντιδραστηρίων ή/και μεθόδων. 

3. Την κάθε μορφής συνεργασία με όλα τα κέντρα ερευ¬ 
νών και ακαδημαϊκά ιδρύματα της ημεδαπής ή της αλλο¬ 
δαπής, εφόσον οι επιστημονικοί στόχοι συμπίπτουν συμ¬ 
βαδίζουν και αλληλοσυμπληρώνονται με εκείνους των Ερ¬ 
γαστηρίων, μέσα σε πνεύμα αμοιβαιότητας και συλλογικής 
εργασίας. 

4. Την εξυπηρέτηση των διαφόρων κοινωνικών ανα¬ 
γκών, όταν και όποτε ζητείται συγκεκριμένη συνδρομή σε 
θέματα με τα οποία ασχολείται το Εργαστήριο. 

5. Την οργάνωση τοπικών, εθνικών συνεδρίων, συμπο¬ 
σίων, σεμιναρίων, διαλέξεων και μετεκπαιδευτικών μαθη¬ 
μάτων, με σκοπό την ενημέρωση του κοινού, της επιστη¬ 
μονικής κοινότητας, του προσωπικού του Εργαστηρίου 
κ.λπ. 

6. Την παροχή υπηρεσιών κατά τα προβλεπόμενα στο 
Π.Δ. 159/1984 (Α’ 53). 

Άρθρο 4 
Προσωπικό 

Το προσωπικό κάθε Εργαστηρίου απαρτίζεται από τα 
μέλη του Διδακτικού Εκπαιδευτικού Προσωπικού (ΔΕΙΊ) 
του Τμήματος Φαρμακευτικής, που το γνωστικό τους αντι¬ 
κείμενο εμπίπτει στα ερευνητικά ενδιαφέροντα του Εργα¬ 
στηρίου, όπως αυτά ορίζονται στο άρθρο 1 του παρόντος 
διατάγματος, καθώς και από τα μέλη του Ειδικού Διοικητι¬ 
κού - Τεχνικού Προσωπικού (ΕΔΤΠ) και το λοιπό επιστη¬ 
μονικό, διοικητικό και βοηθητικό προσωπικό, που τοποθε¬ 
τείται στο Εργαστήριο, σύμφωνα με τις εκάστοτε ισχύου- 
σες διατάξεις. 

Τα δικαιώματα και οι υποχρεώσεις του προσωπικού που 
στελεχώνει το κάθε Εργαστήριο είναι αυτά που προβλέπο- 
νται από τις κείμενες διατάξεις για κάθε κατηγορία. 

Ειδικότερα, τα μέλη ΔΕΠ συμμετέχουν ενεργά στην ορ¬ 
γάνωση και υλοποίηση της θεωρητικής και πρακτικής εκ¬ 
παίδευσης των φοιτητών (προπτυχικών - μεταπτυχιακών) 
στην οργάνωση και ομαλή λειτουργία του Εργαστηρίου κα¬ 
θώς και στις διδακτικές ερευνητικές, επιστημονικές και 
κοινωνικές εκδηλώσεις που οργανώνει. 

Άρθρο 5 

Διοίκηση -Αρμοδιότητες 

Κάθε Εργαστήριο διευθύνεται από μέλος ΔΕΠ του Τμή¬ 
ματος Φαρμακευτικής, που ορίζεται σύμφωνα με τις δια¬ 
τάξεις του άρθρου 28 του Ν. 2083/1992 (Α’ 159). 

Ο διευθυντής ασκεί τις αρμοδιότητες που ορίζει το άρ¬ 
θρο 7 παρ. 4 του Ν. 2083/82 και επιπλέον: 

- Καταρτίζει και υποβάλλει για έγκριση στα αρμόδια όρ¬ 
γανα του ιδρύματος το ετήσιο Πρόγραμμα λειτουργίας του 
Εργαστηρίου και μεριμνά για την τήρησή του. 

- Συντονίζει το διδακτικό και ερευνητικό έργο και ειση- 
γείται υπηρεσιακά την κατανομή του εκπαιδευτικού έργου 
στα μέλη του Εργαστηρίου και τους επιβλέποντες των 
φοιτητικών ασκήσεων. 

- Μεριμνά για την οικονομική διαχείριση των εσόδων 
του Εργαστηρίου. 

- Μεριμνά για τη στελέχωση του Εργαστηρίου με το 
αναγκαίο προσωπικό. 

Μεριμνά για την κατανομή των χώρων του Εργαστη¬ 
ρίου. 

- Μεριμνά για την υλοποίηση των αποφάσεων των συλ¬ 
λογικών οργάνων. 

- Υποβάλλει τον ετήσιο απολογισμό των δραστηριοτή¬ 
των του Εργαστηρίου. 

- Εισηγείται τους υπεύθυνους αναλωσίμων υλικών και 
του κινητού εξοπλισμού. 

- Υπογράψει κάθε εξερχόμενο έγγραφο και γενικά είναι 
υπεύθυνος για την ομαλή και αποδοτική λειτουργία του 
Εργαστηρίου. 

Αρθρο 6 

1. Κάθε Εργαστήριο λειτουργεί κατά τις εργάσιμες μέ¬ 
ρες και ώρες, σύμφωνα με τον κανονισμό του ιδρύματος. 
Το ωράριο εργασίας του προσωπικού είναι αυτό που προ- 
βλέπεται από τις κείμενες διατάξεις για κάθε κατηγο¬ 
ρία. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο στα πλαίσια 
ερευνητικού προγράμματος ή άλλου έργου που έχει απο- 
φασισθεί και καθορίζει μέσα στα πλαίσια της αποστολής 
του Εργαστηρίου την προτεραιότητα στη χρησιμοποίηση 
οργάνων και χώρων σε περίπτωση που δεν υπάρχει σχε¬ 
τική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων και 
υλικών που ανήκουν σ’ αυτό, την παραμονή των εργαζομέ¬ 
νων (προσωπικού, επισκεπτών), στους χώρους, όπου τη¬ 
ρούνται ειδικοί κανόνες ασφαλείας που αποσκοπούν στην 
προφύλαξη της υγείας και αρτιμέλειας των εργαζομένων 
καθώς και στην προστασία των οργάνων και εγκαταστά- 
σεών του από βλάβες. 

4. Η χρησιμοποίηση ειδικών οργάνων του Εργαστηρίου 
επιτρέπεται μόνο στο προσωπικό του Εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. 

Κινητά όργανα και σκεύη, τα οποία παραδίδονται για τη 
διεξαγωγή εργασιών επιστρέφονται, μετά τη χρησιμοποί¬ 
ησή τους, στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργανα του 
ιδρύματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του Εργαστηρίου, σύμφωνα με τις κείμενες δια¬ 
τάξεις. 

6. Ο διευθυντής μπορεί να αναθέτει σε μέλος Ε.Δ.Τ.Π. 
τη διοικητική και γραμματειακή υποστήριξη του Εργαστη¬ 
ρίου. 

7. Αρμόδια όργανα για την επίλυση προβλημάτων που 
ενδέχεται να ανακύψουν κατά τη λειτουργία του Εργαστη¬ 
ρίου είναι κατά προτεραιότητα η Γενική Συνέλευση του 
Τομέα και η Γενική Συνέλευση του Τμήματος. 

Άρθρο 7 

Εργαστηριακές Ασκήσεις 

Α. Γενικά 

1. Οι Εργαστηριακές ασκήσεις γίνονται με σκοπό να 


εξοικειωθούν οι εκπαιδευόμενοι με εργαστηριακές τεχνι¬ 
κές και μεθοδολογία. 

Επιδιώκεται η κατανόηση του τρόπου με τον οποίο α) 
τεκμηριώνεται βιβλιογραφικά κάθε πείραμα που προγραμ¬ 
ματίζεται, β) καταστρώνεται η εκτέλεσή του, γ) χρησιμο¬ 
ποιούνται οι απαραίτητες συσκευές και όργανα, δ) επε¬ 
ξεργάζονται, παρασκευάζονται ή και απομονώνονται τα 
τελικά προϊόντα, ε) εκτιμάται ποσοτικά ένα φυσικό μέγε¬ 
θος και στ) ελέγχονται τα αποτελέσματα. 

2. Οι ημέρες και ώρες των ασκήσεων των φοιτητών κα¬ 
θορίζονται σύμφωνα με το πρόγραμμα σπουδών. Η ώρα 
προσέλευσης και αποχώρησης των φοιτητών πρέπει να 
τηρείται επακριβώς. Ανώτατο όριο καθυστέρησης 10 λε¬ 
πτά κατά την προσέλευση. Η αποχώρηση γίνεται με τη 
λήξη του εργαστηριακού χρόνου ή άλλως μετά την ολο¬ 
κλήρωση της άσκησης. 

3. Δεν επιτρέπεται η απομάκρυνση των φοιτητών από 
το Εργαστήριο των ώρα της άσκησης εκτός αν δοθεί άδεια 
από τον υπεύθυνο του Εργαστηρίου. 

4. Η ομαλή λειτουργία του Εργαστηρίου δεν πρέπει να 
διακόπτεται καθ’ όλη τη διάρκεια του ακαδημαϊκού έτους. 
Προς το σκοπό αυτό: α) Τα μέλη ΔΕΠ αποφεύγουν να 
απασχολούν τους φοιτητές για εξετάσεις προόδου κ.α., 
κατά τις ώρες των εργαστηριακών ασκήσεων, β) Οι φοιτη¬ 
τές αποφεύγουν να κάνουν συνελεύσεις ή να απασχολούν 
γενικά τους ασκούμενους κατά τη διάρκεια της άσκησής 
του στο Εργαστήριο. Σε ειδικές περιπτώσεις οι εκπρόσω¬ 
ποι των φοιτητών έρχονται σε συνεννόηση με τον υπεύ¬ 
θυνο του Εργαστηρίου δύο τουλάχιστον ημέρες πριν. 

Β. Μελέτη, Εξέταση και Διεξαγωγή Ασκήσεων 

1. Απαραίτητη προϋπόθεση για την εκδήλωση του απο¬ 
τελέσματος τμηματικών ή πτυχιακών εξετάσεων είναι η 
επιτυχής συμπλήρωση όλων των εργαστηριακών ασκή¬ 
σεων που προβλέπονται από το πρόγραμμα σπουδών. 

2. Ο αριθμός των επιτρεπομένων απουσιών δεν μπορεί 
σε καμιά περίπτωση να υπερβαίνει το 10% του αριθμού 
των εργαστηριακών ασκήσεων. Φοιτητής του οποίου οι 
απουσίες ξεπερνούν το ποσοστό αυτό υποχρεώνεται να 
επανασκηθεί την επόμενη χρονιά σε χρόνο που καθορίζε¬ 
ται από το Εργαστήριο, ανάλογα με την ευχέρεια άσκησης 
φοιτητών που έχει. 

3. Ο ασκούμενος φοιτητής οφείλει να γνωρίζει το θεω¬ 
ρητικό μέρος της άσκησης προετοιμαζόμενος κατάλληλα, 
εφ’ όλσον έχει ενημερωθεί από το προσωπικό του Εργο¬ 
στασίου. Ο τρόπος εκτίμησης της θεωρητικής και πρακτι¬ 
κής απόδοσης κάθε φοιτητή καθώς και η βαθμολογία που 
καθορίζονται από το Εργοστήριο. 

Γ. Παραλαβή Υλικού, Αντιδραστηρίων και Οργάνων. 

1. Τα όργανα, τα σκεύη και τα αντιδραστήρια για τις 
ασκήσεις, διατίθενται από το Εργαστήριο. 

2. Οι ασκούμενοι φοιτητές υποχρεώνονται μετά το πέ¬ 
ρας των εργαστηριακών ασκήσεων να παραδώσουν το ερ¬ 
γαστηριακό υλικό στην κατάσταση που το παρέλαβαν. 

3. Τα όργανα δεν χρησιμοποιούνται από τους φοιτητές 
πριν δοθούν οδηγίες από τα μέλη ΔΕΠ και ΕΔΤΠ, είναι 
ιδιαίτερα προσεκτικοί κατά τη χρήση τους και αναφέρουν 
κάθε τυχόν βλάβη στους υπεύθυνους. Μετά το πέρας της 
άσκησης τα όργανα καθαρίζονται και τακτοποιούνται σύμ¬ 
φωνα με τις οδηγίες του προσωπικού του εργατηρίου. 

4. Σε περίπτωση απωλείας εργαστηριακού υλικού ή 

θραύσεως υαλίνου σκεύους εξ υπαιτιότητός των, οφεί¬ 
λουν να το αντικαταστήσουν. 

Δ. Τάξη και Καθαριότητα 

Για την ομαλή και απρόσκοπτη λειτουργία του Εργοστη- 
ρίου πρέπει να τηρούνται οι παρακάτω όροι: 

1. Δεν επιτρέπεται η παρουσία ξένων προσώπων στο 
Εργαστήριο κατά τη διάρκεια των ασκήσεων. 

2. Οι φοιτητές προσέρχονται φορώντας άσπρη εργα¬ 
στηριακή μπλούζα. 

3. Δεν επιτρέπεται το κάπνισμα από οποιοδήποτε ευρι¬ 
σκόμενο στον Εργαστηριακό χώρο. 

4. Δεν επιτρέπεται η λήψη τροφών και ποτών ως και η 
διατήρησή τους στον Εργαστηριακό χώρο. 

5. Κάθε φοιτητής οφείλει να διατηρεί την εργαστηριακή 
θέση του απολύτως εν τάξει και καθαρή. 

6. Οι φοιτητές οφείλουν να ακολουθούν τις οδηγίες του 
προσωπικού προς τους διαφόρους χειρισμούς. 

7. Οι φοιτητές δεν επιτρέπεται να εκτελούν πειράματα 
ή μετρήσεις που δεν περιλαμβάνονται στο πρόγραμμα ή 
δεν έχουν υποδειχθεί από τους υπευθύνους του Εργαστη¬ 
ρίου. 

8. Η απόρριψη των αχρήστων ουσιών (στερεών ή 
υγρών), γίνεται σύμφωνα με τις οδηγίες των υπευθύ¬ 
νων. 

Ε. Ασφάλεια φοιτητών 

Η ασφάλεια των ασκουμένων αποτελεί πρώτιστο μέ- 
λημα των υπευθύνων του Εργαστηρίου με την προϋπό¬ 
θεση ότι οι ασκούμενοι φοιτητές, έχουν πλήρη γνώση της 
άσκησης πριν την έναρξη του Εργαστηρίου και τηρούν 
τους βασικούς κανόνες ασφαλείας όπως συνοψίζονται 
κατωτέρω: 

α) Εργασία με Τοξικές Ουσίες: Όλες οι χημικές ουσίες 
που χρησιμοποιούνται για την άσκηση των φοιτητών πρέ¬ 
πει να θεωρούνται επικίνδυνες για την υγεία και να μετα¬ 
χειρίζονται ανάλογα. Κατά τη χρήση τους πρέπει να απο¬ 
φεύγεται η επαφή με το δέρμα ή το αναπνευστικό σύ¬ 
στημα. 

Κανόνες Προφύλαξης από Τοξικές Ουσίες 
ι) Εργασίες με πτητικές τοξικές ουσίες γίνονται υποχρε¬ 
ωτικά σε απαγωγούς, οι οποίοι λειτουργούν κανονικά. 

ιι) Ελέγχονται πάντα και με ιδιαίτερη προσοχή οι στρό¬ 
φιγγες αερίων. Οι αντίστοιχοι σωλήνες παροχής αερίου 
πρέπει να είναι σε πολύ καλή κατάσταση. 

ιιι) Δεν χρησιμοποιούνται σιφώνια με το στόμα για την 
αναρρόφηση τοξικών διαλυμάτων ή ουσιών. Τα κατάλληλα 
όργανα παρέχονται από το Εργαστήριο. 

ιν) Συνιστάται στους φοιτητές να έχουν στη θέση τους 
μια καθαρή πετσέτα χαρτοπετσέτες και σαπούνι. 

ν) Οι ασκούμενοι φοιτητές (αυτονόητα και το υπεύθυνο 
προσωπικό του Εργαστηρίου) πρέπει να γνωρίζουν αν οι 
χημικές ουσίες που χρησιμοποιούνται είναι τοξικές και σε 
ποιό βαθμό. 

νί) Η βοήθεια σε περίπτωση ατυχήματος πρέπει να είναι 
άμεση. 

νϋ) Κατά την εργασία με ιδιαίτερα τοξικές ουσίες χρησιμο¬ 
ποιούνται προστατευτικά γάντια και γυαλιά τα οποία διατί¬ 
θενται από το Εργαστήριο, 
β) Εργασία με Εύφλεκτες Ουσίες: 
ι) Δεν πρέπει να υπάρχουν λύχνοι αναμμένοι χωρίς λόγο, 
ιι) Δεν επιτρέπεται να υπάρχουν στους χώρους των Ερ¬ 
γαστηρίων μεγάλες ποσότητες διαλυτών. 

ιιι) Τηρούνται σχολαστικά οδηγίες που δίνονται για τον 


τρόπο θέρμανσης και χειρισμού εύφλεκτων ουσιών (υδρό- 
λουτρα, μανδύες, κ.λ.π.). 

ίν) Ο μεγαλύτερος κίνδυνος από ατυχήματα με εύφλε¬ 
κτες ουσίες οφείλεται στην έλλειψη της απαραίτητης 
προσοχής και τάξης, τόσο στην εργαστηριακή θέση όσο 
και κατά τη διάρκεια των ασκήσεων. Εύφλεκτες ουσίες 
δεν επιτρέπεται να μένουν πάνω, στον πάγκο, όταν οι 
ασκούμενοι φοιτητές εργάζονται και προπαντός όταν 
υπάρχουν λύχνοι αναμμένοι. 

γ) Στις αίθουσες ασκήσεων πρέπει να υπάρχουν πυρο¬ 
σβεστικά σημεία με πυροσβεστήρες, 
γ) Εργασία με Βιολογικά Δείγματα και Ραδιοϊσότοπα: 
ι) Σε περίπτωση εργαστηριακών ασκήσεων και πειραμά¬ 
των που γίνονται σε βιολογικά δείγματα οι φοιτητές θα 
πρέπει να ενημερώνονται για τη σχετική δεοντολογία, 
τους πιθανούς κινδύνους και τους ειδικούς τρόπους εργα¬ 
σίας. Επιπρόσθετα πρέπει να λαμβάνονται όλες οι απαραί¬ 
τητες προφυλάξεις για προστασία των εργαζομένων, των 
εργαστηρίων και γενικότερα του περιβάλλοντος, σύμ¬ 
φωνα με τους διεθνείς κανονισμούς. 

ίί) Σε περίπτωση εργασίας με ραδιοϊσότοπα ισχύουν οι 
κανόνες ασφαλείας που προβλέπονται για εργασία με το¬ 
ξικές ουσίες. Επιπλέον πρέπει να τηρούνται επακριβώς οι 
κανονισμοί ραδιοπροστασίας της ΕΕΑΕ, οι οποίοι αναφέ- 
ρονται στην επισήμανση, την προφύλαξη, τη χρήση ή και 
την απόρριψη των ραδιενεργών αποβλήτων. Πριν από 
οποιαδήποτε ενέργεεια οι φοιτητές ενημερώνονται λε¬ 
πτομερώς για κάθε πτυχή της άσκησης καθώς και για τα 
προβλήματα που τυχόν θα προκύψουν. 
δ) Υποχρεώσεις Προσωπικού 

ι) Οι υπεύθυνοι των ασκήσεων υποχρεώνονται να προ¬ 
σέρχονται τουλάχιστον 10 λεπτά πριν από την έναρξη των 
ασκήσεων και μαζί με το ΕΔΤΠ θα πρέπει φνα έχουν φρο¬ 
ντίσει για την προπαρασκευή των αντιδραστηρίων και ορ¬ 
γάνων, ώστε απρόσκοπτα να αρχίζει η άσκηση των φοιτη¬ 
τών σε καθορισμένη ώρα. 

ϋ) Σε όλη τη διάρκεια των ασκήσεων οι υπεύθυνοι των 
ασκήσεων οφείλουν να παρευρίσκονται στο Εργαστήριο. 
Οι φοιτητές σε καμιά περίπτωση δε μένουν μόνοι τους 
ασκούμενοι. 

Αρθρο 8 
Πόροι 

Πόροι των Εργαστηρίων είναι: 

α) Οι πιστώσεις, οι οποίες προέρχονται από τις δημό¬ 
σιες επενδύσεις ή τον τακτικό προϋπολογισμό ή την ιδιαί¬ 
τερη περιουσία του ιδρύματος και οι οποίες χορηγούνται 
σύμφωνα με τη διαδικασία του άρθρου 9 του Ν. 1268/ 
1982. 

β) Τα έσοδα από την παροχή υπηρεσιών, σύμφωνα με το 
άρθρο 3 παρ. 3 του Π.Δ. 159/1984 (Α’ 53). 
γ) Οι πιστώσεις από άλλες πηγές όπως: 
ι) Η ετήσια επιχορήγηση από τακτικό προϋπολογισμό και 
προϋπολογισμό δημοσίων επενδύσεων από τα διάφορα 
Υπουργεία της χώρας. 

π) Οι κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από ημεδαπά ή 
αλλοδαπά φυσικά και νομικά πρόσωπα προς το Πανεπι¬ 
στήμιο Πατρών για τους σκοπούς των Εργαστηρίων, εφό¬ 
σον δεν τίθενται όροι που αντιβαίνουν στο σκοπό των Ερ¬ 
γαστηρίων και του Πανεπιστημίου Πατρών. 

δ) Τα κονδύλια που προέρχονται από τα ιδιαίτερα ερευ¬ 
νητικά προγράμματα. 

Αρθρο 9 

Τηρούμενα βιβλία 

Για τις ανάγκες των Εργαστηρίων τηρούνται τα ακό¬ 
λουθα βιβλία και στοιχεία: 

- Βιβλίο πρωτοκόλλου 

- Βιβλίο περιουσιακών στοιχείων 

- Φάκελος οικονομικών στοιχείων για κάθε έτος 

- Κατάλογος επιστημονικών βιβλίων, περιοδικών και ορ¬ 
γάνων. 

- Αρχείο ερευνητικών προγραμμάτων 

- Κάθε άλλο βιβλίο ή στοιχείο που προβλέπεται από την 


ισχύουσα νομοθεσία ή κρίνεται απαραίτητο για τα Εργα¬ 
στήρια. 

Αρθρο 10 

Χώρος εγκατάστασης 

Χώροι εγκατάστασης κάθε Εργαστηρίου είναι οι χώροι 
που παραχωρούνται για τη διεξαγωγή του έργου του και ει¬ 
δικότερα οι χώροι των ειδικών εγκαταστάσεων με τα όρ¬ 
γανα και το λοιπό τεχνικό εξοπλισμό για τη διενέργεια των 
ερευνητικών προγραμμάτων και των εργαστηριακών 
ασκήσεων. 

Στο χώρο εγκατάστασης υπάρχει πινακίδα με τον τίτλο 
του Εργαστηρίου και το ονοματεπώνυμο του διευθυντή. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Φεβρουάριου 1995 

